【戰況R7】年年友福馬主:鄭俊偉話湯普新係好騎師
2024年04月03日 22:47
東網電視
更多新聞短片
湯普新今季來港發展,跑咗一段時間只贏得2W,而且為同一匹馬「魔法速遞」,今季終於有所突破,佢策騎鄭俊偉馬房「年年友福」爆出43倍大冷門,取得在港第3W,而鄭俊偉今晚起孖,只差6W就及格上岸。今場跑第2名為黃智弘「加非凡」,潘頓「城中勇士」跑第3,第4名為潘明輝「怪獸奇兵」。
賽後,馬主蘇永強表示今場跑泥地係自己嘅意思,因為「年年友福」全兄弟馬喺日本跑泥地贏咗8場,深信「年年友福」泥地性能冇問題,即使跑草地都OK,之前幾場都係敗於塞車。至於點解今場換人而冇用賀銘年,因為賀銘年上場騎「領航宇宙」,黎昭昇畀好多馬佢跑,所以都明白佢放棄「年年友福」,而上仗騎師董明朗今次唔得閒,所以鄭俊偉提議用湯普新,仲話湯普新係好騎師。雖然湯普新在港經驗淺,但「年年友福」泥地得都應該冇問題。
第7場賽果:12-2-9-3
二重彩賽果:12-2(最後賠率469)